Sapotaceae
Ti Sapotaceae ken dagiti pamilia dagiti agsabsabong a mula a maitagikua iti urnos ti Ericales. Mangiraman ti pamilia iti agarup a 800 a sebbangan dagiti kanayon nga addaan iti bulong a kayo ken dagiti bassit a kayo kadagiti agarup a 65 henero (35-75, depende iti panangipalawag a maipapan iti henero). Ti pannakaiwarwarasda ket pantropikal.
Adu kadagiti sebbangan ket agpataud kadagiti makan a prutas, wenno puraw a tutot a maus-usar a panagugas iti rugit nga organiko ken manual, bayat a dagiti dadduma ket addaan met kadagiti sabali nga usar iti ekomonia. Dagiti sebbangan nga addaan kadagiti makan a prutas ket mairaman ti Manilkara (Sapodilla, sapota), kaimito, ken Pouteria (abiu, canistel, lúcuma, Mamey sapote). Vitellaria paradoxa (shi kadagiti nadumaduma pagsasao iti Laud nga Aprika ken karité iti Pranses; ken iti Ingles a kas shea) ket taudan pay ti nabaknang iti lana a nogal, ti taudan ti makan a shea butter, a nangruna a taudan ti lipido para kadagiti adu a grupo ti etniko ti Aprika ken inus-usar pay iti tradisional ken kadagiti Akinlaud a kosmetiko ken pangngagas. Ti 'milagro a prutas' ti Synsepalum dulcificum ket adda pay iti Sapotaceae.
Dagiti kayo iti henero ti Palaquium (gutta-percha) ket agpataud iti nangruna a latex nga addaan kadagiti nadumaduma nga usar.
Dagiti bukel ti kayo ti Argania spinosa ket agpataud iti makan a lana, a tradisional nga inap-apit idiay Morocco.
Naala ti nagan ti pamilia manipud iti zapote, ti maysa a bernakular a nagan iti Mehikano para iti maysa kadagiti mula (naala met manipud iti Nahuatl ti tzapotl) ken naipatarus iti Latin babaen ni Linnaeus a kas sapota, ti nagan itan a natrato a kas sinonimo ti Manilkara (dati pay nga ammo babaen ti imbalido a nagan nga Achras).
Dagiti henero[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Angiosperm Phylogeny Group (2009). "An update of the Angiosperm Phylogeny Group classification for the orders and families of flowering plants: APG III". Botanical Journal of the Linnean Society. 161 (2): 105–121. doi:10.1111/j.1095-8339.2009.00996.x. Naiyarkibo manipud iti kasisigud (PDF) idi 2017-05-25. Naala idi 2013-07-06.
- ^ "Sapotaceae Juss., nom. cons". Germplasm Resources Information Network. United States Department of Agriculture. 2003-01-17. Naiyarkibo manipud iti kasisigud idi 2009-05-06. Naala idi 2009-04-06.
- ^ The Plant List
Dagiti akinruar a silpo[urnosen | urnosen ti taudan]
Dagiti midia a mainaig iti Sapotaceae iti Wikimedia Commons
szl_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn eng_Latn ilo_Latn ilo_Latn